## SUUNISED ETTEVÕTETELE MANDRI-EUROOPA SAGEDUSALAGA SÜNKRONISEERIMISEL

Eestil on koos Läti ja Leeduga plaanis liituda Mandri-Euroopa sagedusalaga. Selleks ühendatakse ennast 08.02 lahti Venemaa elektrivõrgust ja alustatakse 3B saartalitusega (Eesti, Läti, Leedu tagavad omavahel sagedust hoides oma elektrienergia toimepidevuse). 09.02 on loodud ühendused Mandri-Euroopaga ning oleme uues sagedusalas.

**SÜNKRONISEERIMISE AJAKAVA:**

|  |  |  |  |
| --- | --- | --- | --- |
| **Kuupäev** | **Kellaaeg** | **Opereerimise seisund** | **Tegevus** |
| 07.02. reede | 00:00  -24:00 | Samas sagedusalas  Valgevene ja Venemaaga | Saartalitluse ettevalmistus |
| 08.02 laupäev | 07:00-08:00 | Leedu ja Kalingradi vaheliste liinide väljalülitamine |
| 08:00-09:00 | Leedu ja Valgevene, Läti ja Venemaa, Eesti ja Venemaa vaheliste liinide  väljalülitamine |
| 09:00-12:00 | Balti saartalitlus (kokku 33 tundi) | Normaaltalitlus |
| 12:00-18:00 | Katsete läbiviimine |
| 18:00-24:00 | Normaaltalitlus |
| 09.02 pühapäev | 00:00-  09:00 | Katsete läbiviimine |
| 09:00-18:00 | Normaaltalitlus, ettevalmistus sünkroniseerimiseks MandriEuroopa sagedusalaga |
| 18:00-24:00 | Mandri Euroopa sagedusala | Proovtalitluse algus |
| 10.02 esmaspäev | 00:00  – | Sünkroontöö Mandri-Euroopa sagedusalaga |

Sagedusala vahetamiseks on riigis tehtud plaanid, varuplaanid ja varuplaanide varuplaanid. Olemaks valmis ootamatusteks, tuleb arvestada, et:

1. Mitmete, samaaegsete ja ulatuslike rikete korral võib olla vajalik kogu Baltikumis tarbimist osaliselt piirata (roteeruvalt, teavitatult ja 1-2 tunni kaupa).
2. Elektrivarustuse katkemise korral ekstreemses olukorras (külm, kõrge tarbimine, süsteemide rike, rünnak kogu Baltikumi taristu vastu) võtab süsteemi taaskäivitamine aega kuni 72 tundi.

## Ettevalmistavad tegevused elektrikatkestuseks:

|  |
| --- |
| **Personal ja infovahetus** |
| - millised on kriitilised tegevused/ülesanded, millega jätkatakse ka pikemaajalise elektrikatkestuse korral;  - määra kindlaks, kes peavad kogunema elektrikatkestuse korral (võimalusel määra ka asendusliikmed);  - määra kindlaks asukoht, kuhu kogunetakse ja ajaperiood, mis aja jooksul tuleb teate saamisest koguneda;  - määra sidepidamise vahendid ja kanalid;  - vaata, kas on olemas kõigi telefoninumbrid ja/või kõik isikud olulistes Chati listides;  - prindi välja tööks vajalikud dokumendipõhjad, telefoninumbrid, tegevusplaanid jms;  - tee kindlaks, kes on su olulised (lepingu)partnerid ja mis on nende telefoninumbrid ja alternatiivsed sidevahendid. |
| **Autonoomne elektritoide** |
| - kas on olemas UPS, kui jah, siis uuri kui kaua toimib;  - kas on olemas generaator ja piisavalt kütus selle jaoks;  - statsionaarse suurema generaatori korral räägi läbi kütuse tarnijaga kütuse juurdeveo korraldus;  - hangi endale avariitanklate kaart (vt <https://varudekeskus.ee/eesti-varude-keskus/toimepidevus/vedelkutused/avariitanklad>)  - kas on olemas generaatori ühendamise võimalus majaga, kui ei, siis kas on olemas pikendusjuhe, et saaks laadida telefone ja arvuteid. |
| **Objektikaitse** |
| - kas tõkkepuud ja/või väravad avanevad elektrikatkestuse korral automaatselt või vajad selleks eraldi võtit;  - mõtle läbi, kellel on võtmed, kui hoonesse sissepääs põhineb kaardisüsteemidel;  - registreeri külalised, sh ka autodega sisenevad külalised (soovitav märkida üles nimi, dokumendi nr, isikukood, auto registreerimisnumber). |
| **Küber** |
| - tee vajalikest dokumentidest varukoopiad (varunda);  - kontrolli üle, et kõigi lahkunud töötajate kontod oleksid suletud;  - kontrolli, et ei oleks süsteemides tundmatuid kontosid;  - kontrolli üle VPN kontod, et ei oleks ebavajalikke ega liigseid ligipääse. |
| **Lisaks elutähtsa teenuse osutaja:** |
| * ajakohasta kriisiplaan; * otsi välja kriisitanklad ja nende kontaktid; * vaata üle oma kriisitanklaid külastada võivate autode registreerimisnumbrimärgid * selgita välja ja prioriseeri kriitilised objektid; * taga kriitilisele taristule mehitatud valve; * ole valmis jagama infot avalikkusele ja elutähtsa teenuse korraldavale asutusele intsidentidest või elutähtsa teenuse toimepidevuse tagamise probleemidest ja hetkeseisust; * täpsemaid juhised toimepidevuse tagamiseks küsi ETKAlt. |

**Pea meeles, et riik jagab infot ERR kanalites ning Vikerraadios!**

**Rohkem infot:**

* Kliimaministeeriumi kodulehel: <https://kliimaministeerium.ee/sunkroniseerimine-mandri-euroopaga-kkk>
* Elering kodulehel: <https://elering.ee/sunkroniseerimine>